Neuquén (by)

Neuquén er hovedstaden i provinsen Neuquén i Argentina. Den ligger helt øst i provinsen, ved samløpet til elvene Limay og Neuquén. Byen hadde  innbyggere i 2010, og sammen med Plottier i vest og Cipolletti i øst danner den et byområde som i 2010 hadde  innbyggere. Neuquén er den største byen i Patagonia.

Neuquén ble offisielt grunnlagt 12. september 1904. Ennå i 1930 hadde byen bare  innbyggere. I 1960-årene fant det statlige selskapet YPF oljeforekomster i provinsen, og byen opplevde i 1970- og 1980-årene en kraftig vekst i befolkningen, og den er i dag et senter for petrokjemisk industri, basert på olje som utvinnes på forskjellige steder i provinsen.

Byen er også et viktig senter for landbruk, og er omgitt av fruktbare jordbruksområder som i en ellers tørr provins får vann via irrigasjon fra elvene Limay og Neuquén. Området hører økonomisk og geografisk til Alto Valle-regionen, som produserer epler, pærer og andre frukter.

Byen deles i to av hovedveien Ruta Nacional 22, som går fra byen Zapala i vest til Bahía Blanca ved Atlanterhavet. Byens lufthavn ligger åtte kilometer utenfor sentrum og har ruter til Buenos Aires, San Carlos de Bariloche, Comodoro Rivadavia, Río Gallegos, Río Grande, Ushuaia og San Martín de los Andes.

miniatyr|venstre|Byplan.

 Referanser 

 Eksterne lenker 

 Byen Neuquéns offisielle nettsted

Kategori:Byer i Argentina
Kategori:Bosetninger etablert i 1904